Eile õhtul kodus  olles, kui M koju saabus, tormas teine ähmi täis tuppa ja küsib minult, et kui inimene on tee peal pikali kuhu teatama peaks. Mina et vast ikka politseisse või päästeametisse, et mis juhtus? Sõitis tema koju ja alevi vahel tee ääres oli inimene põlvili lumes. Vahest purjus, vahest juhtus midagi....ei tea ju.  Ma siis võtsin telefoni, ähmiga kõik hädaabi nr meelest läinud, valisin siis politsei. Räägin ära, et ma ei tea kas üldse politsei tegeleb sellega, aga inimene on tee ääres ja kindlasti vajaks abi.  On ta siis purjus või mitte, aga sellise tuulega ja miinus viisteist kraadiga ta lihtsalt külmub surnuks. Lubati patrull välja saata. Me läksime ja sõitsime alevisse tagasi. Mees oli end püsti ajanud ja kõndis, pidasime kinni ja küsisisme et kuhu sa lähed, kust tuled, mis su nimi on, miks sa siin tee peal oled? Tundus et ta oli ikka sada korda lumme kukkunud, kindad täitsa ära külmunud, teksad koorikuks jalas, jope mis tal seljas oli ,küll nüüd talve jope polnud, mütsi polnud, pusa kapuuts üle pea tõmmatud.  Näha oli et inimene oli täitsa ära külmunud. Küsisin jälle et, kust sa tuled? Vaevu ütles, et bussi pealt. M ütles et viimane buss tuli kell seitse, kell oli siis juba üheksa peal. Kas tõesti kaks tundi tuli ta alevisse jala. (bussijaama oli sealt mingi kilomeeter) Küsin jälle mis su nimi on? Kus sa elad? Kuidagi suutis nime öelda, siis kangelt et nii külm on! Muidugi on külm ütlesin mina. Aeg muudkui venis ja patrulli ikka kuskil polnud veel. Helistasin tagasi, et kas sai patrull välja saadetud, et me  oleme selle inimese juures, autol ohutuled vilguvad, et meid on kerge märgata. Öeldi et patrull sõitis välja on poole tee peal. Ma siis ütlesin talle, et me kutsusime sulle politsei. Tema et pole vaja politseid. Mina siis jälle, on küll vaja, nad viivad su sooja vähemalt kuhugi, et sa külmud muidu surnuks siin. Lõpuks ikka see politsei tuli, rääkisime loo ära, panid auto peale, lubasid meil ära minna. Vähemalt sai inimene sooja. Ta nägi ikka tõsiselt halb välja.  Kodus hakkasin mõtlema, et äkki ta polnudki  purjus, sest ma ei tundnud üldse alkoholi lõhna. Mul on selle peale väga hea nina, ma tunnen isegi ühe pitsi lõhna ära. Äkki tal tee peal juhtus midagi ja sellepärast tal see tulek sealt bussijaamast ka venis, kukkus muudkui pikali, sai märjaks, mine tea kaua hanges istus....